## ****[Karatenews](https://www.facebook.com/Karatenews-108352680846027/?__cft__%5b0%5d=AZV9fE2PvA_aJGGuc7N4K3ZHnIKrPgDT-YP-4ITx4DUuGkexAICrjNJ6rZqRPcu__ntibiCouI8IhJ97ajO7kyDcekd868X3CG1C47CuqrXTai7NayRJ7z3FALQr168CzTDVvCzDrd0rTYKdK41c-_Pq&__tn__=-UC%2CP-R)****

[17 Φεβρουάριος](https://www.facebook.com/permalink.php?story_fbid=244953887185905&id=108352680846027&__cft__%5b0%5d=AZV9fE2PvA_aJGGuc7N4K3ZHnIKrPgDT-YP-4ITx4DUuGkexAICrjNJ6rZqRPcu__ntibiCouI8IhJ97ajO7kyDcekd868X3CG1C47CuqrXTai7NayRJ7z3FALQr168CzTDVvCzDrd0rTYKdK41c-_Pq&__tn__=%2CO%2CP-R)  ·

"Η "Δίκη στο Open" αποκάλυψε ότι στις 21 Μαρτίου 2014 η δικαστική επιτροπή της Ελληνικής Ομοσπονδίας Καράτε (ΕΛΟΚ) αποφάσισε να τιμωρήσει διεθνή αθλητή για σεξουαλική παρενόχληση. Επέβαλε την ποινή της απαγόρευσης συμμετοχής στους αγώνες για 9 μήνες επειδή ο αθλητής στο 8ο Παγκόσμιο Πρωτάθλημα Εφήβων – Νέων, που διεξήχθη στην Γκουανταλαχάρα της Ισπανίας, παρενόχλησε σεξουαλικά δύο συναθλήτριές του. Η δικαστική επιτροπή της ΕΛΟΚ έλαβε έγγραφες αναφορές – καταγγελίες από τις δύο ανήλικες αθλήτριες, αλλά και από τους γονείς τους.

«ΑΝ ΔΕΝ ΕΝΕΔΙΔΕ Η ΑΝΗΛΙΚΗ ΑΘΛΗΤΡΙΑ, Ο ΠΑΤΕΡΑΣ ΤΟΥ ΑΘΛΗΤΗ ΘΑ ΤΗΝ ΕΔΙΩΧΝΕ ΑΠΟ ΤΗΝ ΕΘΝΙΚΗ»

Η πρώτη αθλήτρια καράτε που καταγγέλλει ότι παρενοχλήθηκε σεξουαλικά, ανέφερε στον πατέρα της ότι ο συναθλητής της, της είπε: «Γαμώτο μου, είσαι νταρντανογυναίκα, δεν μπορώ να σου κάνω και κάτι, αν ήταν η άλλη εδώ τέτοια ώρα, θα την βίαζα». Την επόμενη ημέρα ο ίδιος αθλητής εισέβαλε στο δωμάτιο της άλλης ανήλικης αθλήτριας και σύμφωνα με την καταγγελία της: «Με έριξε στο κρεβάτι και άρχισε να με φιλάει. Προσπάθησε να μου κάνει πιπιλιά στο λαιμό. Δεν τον άφησα, τον έσπρωχνα, τον βάραγα, αλλά αυτός δεν σταματούσε. Τον γρατσούνισα στο αριστερό μέρος του προσώπου του. Ετρεχε αίμα. Μου είπε: «Μωρή βλαμμένη με γρατσούνισες». Στη συνέχεια τον βάρεσα ξανά και έφυγα από το δωμάτιο». Προπονητής της εθνικής ομάδας κατέθεσε στη δικαστική επιτροπή ότι ο αθλητής άφησε υπονοούμενο ότι αν δεν ενέδιδε η δεύτερη ανήλικη αθλήτρια, ο πατέρας του που ήταν ισχυρό διοικητικό στέλεχος στην ομοσπονδία, θα την έδιωχνε από την εθνική ομάδα. "

Τα στοιχεία παρουσιάστηκαν στην εκπομπή του Κυριάκου Θωμαίδη τη Δευτέρα 15/2/2021 στον τηλεοπτικό σταθμό OPEN , καθώς και στο site [https://dikisports.blogspot.com/2021/02/7\_16.html](https://dikisports.blogspot.com/2021/02/7_16.html?fbclid=IwAR12vd4L3ZQJb64hvk1HIeHUJ6L_4qpiz4VBCzX8IkmGVjJ5hWnq39uxdIM)

Με αγωνία θα περιμένουμε τις αντιδράσεις της σημερινής προσωρινής διοίκησης της οποίας θυμίζουμε μετά τις παραιτήσεις μελών, το ΔΙΟΙΚΗΤΙΚΟ ΣΥΜΒΟΥΛΙΟ είναι:

Πρόεδρος: ΝΕΚΤΑΡΙΟΣ ΒΙΔΑΚΗΣ

Aναπληρωτής πρόεδρος: ΘΕΟΔΩΡΟΣ-ΜΑΡΓΑΡΙΤΗΣ ΣΙΕΤΗΣ

Γενικός Γραμματέας: ΚΩΝΣΤΑΝΤΙΝΟΣ ΜΗΤΡΟΠΟΥΛΟΣ

Ταμίας: ΑΘΑΝΑΣΙΟΣ ΦΥΛΑΚΤΟΣ

Πρόεδρος Τεχνικής Επιτροπής: ΙΩΑΝΝΗΣ ΓΙΑΝΝΕΛΗΣ

Μέλος: ΠΑΝΑΓΙΩΤΗΣ ΠΕΡΑΚΗΣ

Σε σχετικό Δελτίο Τύπου [http://www.elok.gr/.../408-anakoinosi-tis-prosorinis...](http://www.elok.gr/index.php/categories/408-anakoinosi-tis-prosorinis-dioikisis-tis-elok?fbclid=IwAR0eopgsqQaEP8JCWrxSHn9enc2cNRioAKov96jl73CtQFoSnyUmi93p_I0) στις 16 Ιανουαρίου του 2021 ανέφεραν :

"Η προσωρινή διοίκηση της Ελληνικής Ομοσπονδίας Καράτε εξέδωσε την παρακάτω ανακοίνωση σχετικά με τον θόρυβο που έχει δημιουργηθεί μετά τις αποκαλύψεις της Σοφίας Μπεκατώρου:

Συναισθανόμενοι την ευθύνη μας ως διοικούντες μία άλλη ελληνική αθλητική Ομοσπονδία, ευθύνη την οποία μας εμπιστεύτηκαν τα ελληνικά δικαστήρια και η Παγκόσμια Ομοσπονδία του αθλήματος, θέλουμε να εκφράσουμε δημόσια την αμέριστη συμπαράστασή μας στην Ολυμπιονίκη Σοφία Μπεκατώρου. Στεκόμαστε δίπλα της και δηλώνουμε προς κάθε κατεύθυνση ότι μισόλογα και αδράνεια δεν έχουν θέση σε τέτοιες περιπτώσεις. Οι αρμόδιοι πρέπει να κάνουν άμεσα το καθήκον τους. Συντεχνιακές συνενοχές δεν χωρούν εδώ. Επιτέλους, είναι η ώρα να μπει φρέσκος αέρας στις αθλητικές Ομοσπονδίες και ν΄ απομακρυνθούν απ΄ αυτές οι άνθρωποι που χρόνια τώρα παρασιτούν και μολύνουν τον χώρο του ελληνικού αθλητισμού"

Σε αναμονή των ενεργειών τους.

210315-Αποφάσεις ΔΣ.ΕΛΟΚ

[**Ελληνική Ομοσπονδία Καράτε**](https://www.facebook.com/hellenic.karatefederation/?__cft__%5b0%5d=AZVHgEHIHpeH0dlp4LaPQp2vWq9u2O_u85ZgVQsLqGVLIZL7NXkfdzrGDmiuf7krBF4xhYkZdm3TyqdUbd2_1x95v7n9tUeuwl6UWAPpA3vRF8cdPkYzN1FksI8XXQ89W50FdPMEDAnGByE9p5i_uMMh&__tn__=-UC%2CP-R)

[15 Μάρτιος στις 8:31 μ.μ.](https://www.facebook.com/hellenic.karatefederation/posts/2941939756043323?__cft__%5b0%5d=AZVHgEHIHpeH0dlp4LaPQp2vWq9u2O_u85ZgVQsLqGVLIZL7NXkfdzrGDmiuf7krBF4xhYkZdm3TyqdUbd2_1x95v7n9tUeuwl6UWAPpA3vRF8cdPkYzN1FksI8XXQ89W50FdPMEDAnGByE9p5i_uMMh&__tn__=%2CO%2CP-R)  ·

**ΑΠΟΦΑΣΗ Δ.Σ. ΤΗΣ 13.03.2021**

Με την από 30/1/2021 απόφαση η προσωρινή Διοίκηση της ΕΛΟΚ, σύμφωνα με τα άρθρα 10 παρ. 9 και 16 παρ. 5 του καταστατικού της ΕΛΟΚ, **ανέθεσε σε εταιρεία ανεξάρτητων ορκωτών ελεγκτών και, συγκεκριμένα, στην KSi Greece Ορκωτοί Ελεγκτές Λογιστές και Σύμβουλοι Επιχειρήσεων ΙΚΕ, τον διαχειριστικό έλεγχο του οικονομικού έτους 2019** προκειμένου να προχωρήσει σύμφωνα με τον Νόμο και το Καταστατικό στην έγκριση και, στη συνέχεια, στην υποβολή τους στην εποπτεύουσα Αρχή.

Σημειώνεται ότι αυτό γίνεται με καθυστέρηση ενός χρόνου περίπου καθώς η προβλεπόμενη από τον Νόμο ημερομηνία υποβολής των εξέπνευσε την 31η Μαρτίου 2020 και η προηγούμενη διοίκηση αδράνησε πλήρως ως προς αυτό το ζήτημα, όπως άλλωστε και στην οφειλόμενη υποβολή του προϋπολογισμού, η οποία επίσης έλαβε χώρα από την παρούσα προσωρινή διοίκηση, παρότι η υποβολή αυτή αποτελεί εκ του νόμου υποχρέωση και προϋπόθεση νομιμότητας όλων των δαπανών της ΕΛΟΚ.

Σημειώνεται επίσης ότι και κατά το παρελθόν, από τις προηγούμενες διοικήσεις της ΕΛΟΚ, έχει ακολουθηθεί η πρακτική ανάθεσης σε Ορκωτούς Λογιστές, πλην όμως **αντί της ανάθεσης του ελέγχου της διαχείρισης συνολικά, ανατίθετο μόνο ο έλεγχος του ταμείου,** με αποτέλεσμα στην πραγματικότητα η όλη διαχείριση -και, ιδίως, η νομιμότητά της- να μην ελέγχεται ποτέ και να μην τίθεται ποτέ υπ΄ όψιν των σωματείων, κατά παραβίαση ουσιαστικά της σχετικής υποχρέωσης που προβλέπει το καταστατικό και της αρχής της λογοδοσίας.

**Περαιτέρω, δεδομένου του γεγονότος ότι οι αποφάσεις των Γενικών Συνελεύσεων για την έγκριση των ετήσιων οικονομικών καταστάσεων και την απαλλαγή του ΔΣ από κάθε ευθύνη, έχουν υποκατασταθεί με αντίστοιχη απόφαση του Διοικητικού Συμβουλίου, δυνάμει του αρ.58 του Ν.4753/2020 στα πλαίσια της αντιμετώπισης της πανδημίας, η σχετική αρμοδιότητα βαρύνει την προσωρινή διοίκηση.**

Ενόψει των παραπάνω, η προσωρινή Διοίκηση της ΕΛΟΚ αφού έλαβε υπόψη της

1. Την έκθεση ειδικού Έλεγχου κίνησης και συμφωνίας των Διαθεσίμων που διενεργήθηκε από την εταιρεία ορκωτών ελεγκτών SOL CROWE και ολοκληρώθηκε τον Οκτώβριο του 2019

2. Την Έκθεση του Διαχειριστικού Ελέγχου που πραγματοποίησε η εταιρεία ορκωτών ελεγκτών KSi Greece Ορκωτοί Ελεγκτές Λογιστές και Σύμβουλοι Επιχειρήσεων ΙΚΕ επί των Οικονομικών Καταστάσεων της χρήσης 2019

**ομόφωνα και παμψηφεί, αποφασίζει την έγκριση και υποβολή προς την ΓΓΑ** των **Οικονομικών Καταστάσεων δηλαδή τον Ισολογισμό και τα Αποτελέσματα Χρήσης, τον Οικονομικό Απολογισμό 2019 καθώς και επί αυτών Εκθέσεων των Ελεγκτών, όπως αυτές υποβλήθηκαν, υιοθετώντας πλήρως τα ευρήματα, διαπιστώσεις και επιφυλάξεις που αποτυπώνονται σε αυτές, θεωρώντας τες αναπόσπαστο μέρος των οικονομικών καταστάσεων 2019 της Ελληνικής Ομοσπονδίας Καράτε.**

Σύντομα θ΄ ακολουθήσει και η ολοκλήρωση της ίδιας διαδικασίας για τον έλεγχο της διαχείρισης του έτους 2020.

[**Ελληνική Ομοσπονδία Καράτε**](https://www.facebook.com/hellenic.karatefederation/?__cft__%5b0%5d=AZVyIs4-YP6xpecXfqav-XRSoWBVTO_c-eZ-N_dSenKV0z-pCpYxn_rIoQPFzuSzMecJnHFGdtMoQ3u9hXVOM4Qitku8x6MfybJBQvnXgmwW866hN4axlxJ29cU8b4_FdvKToTNPRmQmZXJpjeoutCaV&__tn__=-UC%2CP-R)

[19-3-2021](https://www.facebook.com/hellenic.karatefederation/posts/2944670632436902?__cft__%5b0%5d=AZVyIs4-YP6xpecXfqav-XRSoWBVTO_c-eZ-N_dSenKV0z-pCpYxn_rIoQPFzuSzMecJnHFGdtMoQ3u9hXVOM4Qitku8x6MfybJBQvnXgmwW866hN4axlxJ29cU8b4_FdvKToTNPRmQmZXJpjeoutCaV&__tn__=%2CO%2CP-R)  ·

**ΑΠΟΦΑΣΕΙΣ Δ.Σ. ΤΗΣ 18/03/2021**

Πραγματοποιήθηκε χθες 18/3/21 συνεδρίαση της Προσωρινής Διοίκησης με τη συμμετοχή και των έξι μελών του. Αποφασίστηκαν τα παρακάτω:

**1. Εγκρίθηκε σύμφωνα με τον νόμο ο κατάλογος των σωματείων με δικαίωμα ψήφου** **και των αντιπροσώπων τους.** Θ΄ ακολουθήσει κατά τα προβλεπόμενα η θυροκόλληση αλλά και ανάρτηση στην ιστοσελίδα της ΕΛΟΚ και στον λογαριασμό της στο fb του αναλυτικού σχετικού Πίνακα (5 πλήρεις ημέρες πριν τις εκλογές, ήτοι έως και τη Δευτέρα 22.3.2021).

2. Ανακηρύχθηκαν οι υποψήφιοι για τις αρχαιρεσίες της 28/03/21. Θ΄ ακολουθήσει κατά τα προβλεπόμενα η θυροκόλληση αλλά και ανάρτηση στην ιστοσελίδα της ΕΛΟΚ και στον λογαριασμό της στο fb του αναλυτικού σχετικού αναλυτική Πίνακα (5 πλήρεις ημέρες πριν τις εκλογές, ήτοι έως και τη Δευτέρα 22.3.2021.

**3. Εγκρίθηκε η αμοιβή των δικηγόρων της εφορευτικής επιτροπής, οι οποίοι ορίσθηκαν από τον Δ.Σ.Α.**

**4. Εγκρίθηκε η πληρωμή των ορκωτών λογιστών-ελεγκτών για τον οικονομικό έλεγχο της οικονομικής χρονιάς 2019.**

**5. Εγκρίθηκε η εγγραφή των παρακάτω σωματείων στη δύναμη της ΕΛ.Ο.Κ.** (διευκρινίζεται ότι, σύμφωνα με το καταστατικό μας, δεν δικαιούνται βεβαίως να συμμετάσχουν στις εκλογές):


α) Α.Σ. Λυκάβας

β) Α.Σ. Λέοντες Κρήτης

γ) Α.Σ κορεάτικου Καράτε Αγίου Δημητρίου «Αυτοάμυνα και Άμιλλα»

## Σάββατο, 20 Μαρτίου 2021

### Ολική επαναφορά στην ΕΛΟΚ



Το Διοικητικό Εφετείο Αθηνών με απόφαση του που εξεδόθη λίγες ημέρες πριν, ανέστειλε την πειθαρχική ποινή που είχε επιβληθεί αδίκως, με μεθόδευση και κατά παράβαση κάθε νομιμότητας, εναντίον της νόμιμα εκλεγμένης Διοίκησης της ΕΛΟΚ.

Με την απόφαση αυτή του Διοικητικού Εφετείου η έλλειψη νόμιμης Διοίκησης στην ΕΛΟΚ δεν υφίσταται πλέον και λήγει η ανάγκη ύπαρξης Προσωρινής Διοίκησης.

Σήμερα το Πρωτοδικείο Αθηνών όρισε δικάσιμο για τις 24/3 σχετικά με το αίτημα της νόμιμης Διοίκησης για επαναφορά της μετά την απόφαση του Διοικητικού Εφετείου.

Η ΕΛΟΚ σύντομα επανέρχεται στην κανονικότητα και όλοι όσοι ενεπλάκησαν άμεσα η έμμεσα σε αυτή την άθλια σκευωρία, σύντομα θα λογοδοτήσουν στην Ελληνική Δικαιοσύνη.

Οι αποφάσεις της προσωρινής διοίκησης των έξι μελών ελέγχονται και θέτουν εκτός απο νομικά και ηθικά ζήτηματα με τους παράνομους αποκλεισμούς υποψηφίων και συλλόγων απο την εκλογική διαδικασία, με τερτίπια και δήθεν τυπολατρείες εκπρόθεσμης εξόφλησης ανύπαρκτων οικονομικών υποχρεώσεων, με αποκλεισμό εκπροσώπων σωματείων και με αντικαταστατικές διαδικασίες προσπαθούν να υφαρπάξουν την διοίκηση της ομοσπονδίας. Η δικαίωση των μελών της εκλεγμένης διοίκησης είναι η απάντηση στην λάσπη, στο ψέμα, στη χυδαιότητα και στις απειλές. Η αποκατάσταση της διοίκησης θα είναι νίκη όχι μόνο της αλήθειας και του δικαίου αλλά και λύτρωση της ομοσπονδίας από τους τυχοδιώκτες και τους άσχετους με το άθλημα που προσπαθούν να τρυπώσουν και να την αλώσουν.

Δελτίο τύπου

Ελληνικό Σοτοκαν - Ελληνικό Ολυμπιακό Καράτε

## [****Ελληνική Ομοσπονδία Καράτε****](https://www.facebook.com/hellenic.karatefederation/?__cft__%5b0%5d=AZWhJ9GtsK2x39gMhTSq55a6XOlswBZ66_i5Xo0docHndo9LQBxx13d8BYcIkZdqbB070WvlqoX1vdL65xzWsj5JZVQ9BQ4NWlKO8QZcqieq2dG9U8PwaVRqjONiUQ2GK789LBqhmxfezaj-lsCo7uLk&__tn__=-UC%2CP-R)

[21/3/2021](https://www.facebook.com/hellenic.karatefederation/posts/2946270528943579?__cft__%5b0%5d=AZWhJ9GtsK2x39gMhTSq55a6XOlswBZ66_i5Xo0docHndo9LQBxx13d8BYcIkZdqbB070WvlqoX1vdL65xzWsj5JZVQ9BQ4NWlKO8QZcqieq2dG9U8PwaVRqjONiUQ2GK789LBqhmxfezaj-lsCo7uLk&__tn__=%2CO%2CP-R)  ·

ΑΝΑΚΟΙΝΩΣΗ ΕΛ.Ο.Κ.

Με αφορμή διάφορες πληροφορίες που διακινούνται προκειμένου να αποτρέψουμε την επιχειρούμενη παραπλάνηση των μελών μας, διευκρινίζουμε τα εξής:

**1.** Η σημερινή προσωρινή διοίκηση της ΕΛ.Ο.Κ **έχει ορισθεί με την από 4.11.2020 απόφαση της Παγκόσμιας Ομοσπονδίας Καράτε και επανειλημμένες έκτοτε αντίστοιχες αποφάσεις των αρμοδίων Αστικών Δικαστηρίων** (εν προκειμένω του Πρωτοδικείου Αθηνών).

**2.** Η απόφαση 27/2020 της ΕΦΙΠΗΔ, με την οποία τιμωρήθηκαν με 18μηνη στέρηση της φιλάθλου ιδιότητας μέλη της τελευταίας εκλεγμένης διοίκησης συνεχίζει να παραμένει σε πλήρη ισχύ, όπως και η τιμωρία τους. **Ουδέποτε ακυρώθηκε ή ανακλήθηκε μέχρι και σήμερα.** Το ίδιο και η απόφαση 81/2020 του ΑΣΕΑΔ που την επικύρωσε.

**3. Χωρίς να έχουμε ενημερωθεί, όπως κανονικά ο νόμος προβλέπει, πληροφορηθήκαμε τη Παρασκευή 19.03.21 ότι έχει εκδοθεί ερήμην μας απόφαση του Διοικητικού Εφετείου Αθηνών, η οποία αναστέλλει την περαιτέρω εκτέλεση (όχι την ισχύ) της παραπάνω απόφασης της ΕΦΙΠΗΔ.** Αντίθετα με όσα εντέχνως διασπείρονται, **πρόκειται για μια προσωρινή απόφαση που απλώς αποτρέπει τη διενέργεια νέων πράξεων εκτέλεσης εις βάρος των εν λόγω προσώπων,** κάτι βεβαίως που δεν είναι στις προθέσεις και προτεραιότητες της παρούσας διοίκησης. Η νομιμότητα της απόφασης της ΕΦΙΠΗΔ θα κριθεί μετά από πολλούς μήνες ή, σωστότερα, χρόνια, όταν δικαστεί τελεσιδίκως η αίτηση ακυρώσεως των αιτούντων.

**4.** Με λίγα λόγια, η συγκεκριμένη απόφαση αναστολής δεν επαναφέρει τα πράγματα στην προτέρα κατάσταση: ούτε τους «αθωώνει» ούτε καταργεί την τιμωρία τους ούτε ακυρώνει την ισχύ της 27/2020 απόφασης της ΕΦΙΠΗΔ. **Κυρίως όμως, όπως μπορεί να διαπιστώσει κανείς από την απλή ανάγνωση του διατακτικού της που έχει αναρτηθεί στο διαδίκτυο,** δεν επαναφέρει τα πρόσωπα αυτά στη διοίκηση της ΕΛΟΚ. Αυτό προσπάθησαν να το πετύχουν (πάλι κρυφίως) την Παρασκευή μέσω των αστικών δικαστηρίων, αλλά δεν τα κατάφεραν.

**5.** Ήταν αναμενόμενο ότι μέχρι και την τελευταία στιγμή τα πρόσωπα που είναι ταυτισμένα με την παράνομη και αδιαφανή οικονομική διαχείριση της ΕΛ.Ο.Κ θα χρησιμοποιούσαν κάθε μέσο προκειμένου να αποτρέψουν την ανάδειξη νέας διοίκησης μέσα από την επικείμενη διενέργεια ελεύθερων και δημοκρατικών εκλογών. Τώρα πλέον είναι αργά.

Ας είναι σε όλους ξεκάθαρο: η ΕΛΟΚ θα προχωρήσει μπροστά, αφήνοντας πίσω της πρόσωπα και πρακτικές του παρελθόντος.

<https://karatekanews.blogspot.com/2021/03/blog-post_21.html>

## Κυριακή, 21 Μαρτίου 2021

### Μανος Αρβανίτης : Ολοι μαζί ενωμένοι να αναγεννησουμε την Ομοσπονδία μας

[](https://1.bp.blogspot.com/-HnyyOC3b6f0/YFelYAkSqqI/AAAAAAAAD1U/QH6nYORcQvM1r4apICuFxytCLOnI6tDAwCLcBGAsYHQ/s1024/IMG_0008-683x1024.jpg)

Στη σελίδα στο FB [karatenews](https://www.facebook.com/Karatenews-108352680846027" \t "_blank) μίλησε αποκλειστικά ο υποψήφιος πρόεδρος της ΕΛΟΚ .Αναλυτικά το δημοσίευμα αναφέρει :

"Αποκλειστική συνέντευξη και απαντήσεις σε όλα τα ερωτήματα μας έδωσε ο δικηγόρος και υποψήφιος πρόεδρος της ΕΛΟΚ  Μάνος Αρβανίτης , ο οποίος μας αναλύει το παρελθόν, το παρών και μας δείχνει το μέλλον της ομοσπονδίας μας.

Μάνο, πες μας πως επέλεξες να θέσεις υποψηφιότητα στις εκλογές της ομοσπονδίας καράτε?

Ήταν μια δύσκολη προσωπική επιλογή και έπειτα από αρκετή σκέψη αποφάσισα να ασχοληθώ με το άθλημα που πάντα αγαπούσα.

Πες μας δυο λόγια για σένα

Είμαι απόφοιτος από το Τμήμα επιστήμης φυσικής αγωγής και αθλητισμού. Μετέπειτα σπούδασα Νομική σε ένα από τα καλύτερα πανεπιστήμια του Ηνωμένου Βασιλείου και πλέον εκτός από το πρώτο μου μεταπτυχιακό βρίσκομαι και πάλι στη θέση του φοιτητή στο μεταπτυχιακό πρόγραμμα του Αθλητικού δικαίου. Όσον αφορά την εργασία μου είμαι δικηγόρος.

Πιστεύεις έχεις την πλειοψηφία για να εκλεγείς?

Δεν πιστεύω ότι έχω τίποτα. Πρέπει να το κερδίσω και θα το κερδίσω μόνο με έργα και όχι με λόγια

Ποιοι πιστεύεις θα σε στηρίξουν?

Κοιτάξτε, στο χώρο του καράτε βρίσκομαι από μικρό παιδάκι. Έφτασα σε ένα καλό αθλητικό σημείο, δεν επέλεξα όμως να ασχοληθώ επαγγελματικά διότι επικεντρώθηκα στις σπουδές μου. Η επιθυμία μου όμως ήταν πάντα να βρίσκομαι με τους συναθλητές μου και να κάνουμε αυτό που αγαπάμε. Λόγω σπουδών αλλά και συνθηκών δεν το πέτυχα όσο θα ήθελα και μου λείπει. Φανταστείτε ότι η μισή μου ζωή και παραπάνω ήταν στο σωματείο του Δασκάλου μου του Στέλιου Σκαρογιάννη.

Οπότε καταλαβαίνετε ότι με τα παιδιά που πριν 15 χρόνια παίζαμε μαζί, έχουν όλα είτε τους δικούς τους συλλόγους ή είναι ακόμα αθλητές, προπονητές ή διαιτητές και οι περισσότεροι με γνωρίζουν.

Πέρα όμως από το στενό κύκλο του τότε σωματείου μας, που τους θεωρώ όλους οικογένεια με έχουν στηρίξει και άλλοι άνθρωποι, οι οποίοι πιστεύω θα με στηρίξουν και σε αυτή μου την επιλογή.

Υπάρχουν και δάσκαλοι που δεν επιθυμούν εσένα για πρόεδρο στην Ομοσπονδία?

Φυσικά και θα υπάρχουν. Αλλά δεν θέλω να απαντήσω σε αυτή την ερώτηση από το τέλος της. Θέλω να σας πω ότι στην ηλικία των 15 ετών τα σαββατοκύριακα έκανα κάποιες προπονήσεις με την εθνική ομάδα, όπου ήταν οι κατηγορίες των παίδων των εφήβων και των νέων αν θυμάμαι καλά. Τότε πηγαίναμε στις σχολές και άλλων δασκάλων. Μερικοί από αυτούς είναι τώρα η λεγόμενη αντιπολίτευση στο καράτε, αλλά εμένα αυτοί οι δάσκαλοι μου έδωσαν κάποιες συμβουλές, οι οποίες διαμόρφωσαν εκτός από την αθλητική μου δεξιότητα και τον χαρακτήρα μου. Συνεπώς εγώ για αυτούς τους ανθρώπους ακόμη και να δεν με τιμήσουν με την ψήφο τους θα πρέπει να τους τιμήσω με όποιο τρόπο μου δοθεί.

Τι έχεις να πεις για τυχόν αθλητές που βρίσκονται απέναντί σου?

Όπως σας ανέφερα για τους δασκάλους, έτσι και οι αθλητές που μπορεί να μην με ψηφίσουν, είναι αυτοί που έχουμε προπονηθεί μαζί, δεν θα πω ότι έχουμε ρίξει τον ίδιο ιδρώτα, αλλά περάσαμε κάποιες ώρες και μέρες μαζί. Με άλλους ταξιδέψαμε για αγώνες στο εξωτερικό και είχαν την ίδια αγωνία για μένα όσο και εγώ για αυτούς. θα έχουν λοιπόν την στήριξή μου, τους θέλω όλους δίπλα μου, θέλω τις νέες ιδέες, θέλω τους πρωταθλητές σε καίριες θέσεις, δεν θέλω να λείπει κανείς από αυτούς που ακόμα συνεχίζουν να κάνουν αυτό που αγαπάνε. Ποιος είμαι εγώ για να τους πω να μην είναι στην Ομοσπονδία?

Ναι αλλά από την θέση της δικαστικής επιτροπής που ήσασταν αντιπρόεδρος υπήρχαν αντιδράσεις.

Αυτή είναι μια διαφορετική θέση. Φυσικά και θα υπάρχουν αντιδράσεις αν τιμωρήσεις κάποιον. Πρέπει να είσαι δίκαιος, να μην κάνεις λάθη και να κρατάς τις ισορροπίες. Η Ομοσπονδία όμως έχει κανόνες και ότι ισχύει για τον έναν θα ισχύει και για τον άλλον.

Πιστεύεις ότι μπορείς να σταματήσεις την διαμάχη που επικρατεί?

Πιστεύω ότι αν και νέος στην ηλικία είμαι ο πιο κατάλληλος αυτή την στιγμή για αυτή την θέση. Αν εκλεγεί κάποιος άλλος ίσως οι διαμάχες να μην σταματήσουν ποτέ. Επίσης πιστεύω ότι τα δικαστήρια έδειξαν μετά βεβαιότητας το αδιέξοδο.

Ως δικηγόρος τυγχάνει να εκπροσωπώ και άλλες Ομοσπονδίες με παρόμοιες διαμάχες. Το αποτέλεσμα? Η να ενωθούν και να συμπορευτούν ή να συνεχίσουν την διαμάχη με μοναδικό χαμένο το άθλημα τους. Στην περίπτωση της ΕΛΟΚ, έναν ολόκληρο χρόνο τώρα παλεύουν στα δικαστήρια αντί να παλεύουν στα ταταμι για να εκδώσει ένας πρόεδρος ο οποίος δεν γνωρίζει ούτε την μισή ιστορία μια απόφαση. Μόνο που η όποια απόφαση δεν θα σώσει το άθλημά μας. Αυτά πρέπει να σταματήσουν, πρέπει όλοι μαζί ενωμένοι να αναγεννήσουμε την Ομοσπονδία μας.

Πιστεύεις ότι έχει δυνατότητες η Ομοσπονδία να πάει μπροστά?

Θα σας πω. Αν ρωτήσετε ένα παιδάκι στην γειτονιά τι άθλημα κάνει (αν είναι των μαχητικών αθλημάτων) θα σας πει καράτε, ακόμη και αν κάνει παγκράτιο η ζιουζιτσου, διότι το brandname του καράτε είναι πολύ δυνατό και αυτό θα πρέπει να εκμεταλλευτούμε

Το πλάνο σας?

Αυτό δεν μπορεί να αναλυθεί με δυο λέξεις. Την Δευτέρα θα ανακοινώσουμε όλο το σχέδιο σε όλους τους τομείς όπως: σωματεία, αθλητές, διαιτησία, εθνική ομάδα προπονητές, κλπ θέματα της ομοσπονδίας για να το μελετήσουν όλοι

Πες μας μια ιδέα σου που δεν υπάρχει μέχρι σήμερα στην Ομοσπονδία

Κάτι που θα ήθελα να κάνω πράξη είναι η συχνή επαφή των αθλητών με αγώνες αλλά και η ανταπόδοση με κάποιο χρηματικό έπαθλο. Δηλαδή πρωτάθλημα με διάρκεια 6 μηνών όπου οι αθλητές θα παίρνουν πόντους για την νίκη τους και την συμμετοχή τους όπως πχτο πρωτάθλημα του ποδοσφαίρου, όπου όλες οι ομάδες αγωνίζονται αναμεταξύ τους. Οπότε οι αθλητές μας θα έχουν σχεδόν κάθε εβδομάδα αγώνες με διαφορετικούς αντιπάλους και ο νικητής-νικήτρια θα έχει να λαμβάνει από την Ομοσπονδία. Φυσικά αυτή είναι 1 ιδέα. Την Δευτέρα θα δείτε πολύ περισσότερα.

Ευχαριστούμε πολύ Μάνο

Καλή επιτυχία"